CELEX: C2004/201/10
Language: el
Date: 2004-08-07 00:00:00
Title: Απόφαση του Δικαστηρίου (πέμπτο τμήμα), της 17ης Ιουνίου 2004, στην υπόθεση C-99/03, Επιτροπή των Ευρωπαϊκών Κοινοτήτων κατά Ιρλανδίας («Παράβαση κράτους μέλους — Οδηγία 2000/52/EΚ — Διαφάνεια των οικονομικών σχέσεων μεταξύ των κρατών μελών και των δημοσίων επιχειρήσεων — Παράλειψη εμπρόθεσμης μεταφοράς στην εσωτερική έννομη τάξη»)

7.8.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 201/6
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (πέμπτο τμήμα)
   της 17ης Ιουνίου 2004
   στην υπόθεση C-99/03, Επιτροπή των Ευρωπαϊκών Κοινοτήτων κατά Ιρλανδίας (1)
   
   («Παράβαση κράτους μέλους - Οδηγία 2000/52/EΚ - Διαφάνεια των οικονομικών σχέσεων μεταξύ των κρατών μελών και των δημοσίων επιχειρήσεων - Παράλειψη εμπρόθεσμης μεταφοράς στην εσωτερική έννομη τάξη»)
   (2004/C 201/10)
   Γλώσσα διαδικασίας: η αγγλική
   Στην υπόθεση C-99/03, Επιτροπή των Ευρωπαϊκών Κοινοτήτων (εκπρόσωπος: J. Flett) κατά Ιρλανδίας (εκπρόσωπος: D. O'Hagan), η οποία έχει ως αντικείμενο να αναγνωρισθεί ότι η Ιρλανδία, μη θεσπίζοντας τις νομοθετικές, κανονιστικές και διοικητικές διατάξεις που απαιτούνται για τη συμμόρφωσή της προς την οδηγία 2000/52/ΕΚ της Επιτροπής, της 26ης Ιουλίου 2000, για την τροποποίηση της οδηγίας 80/723/ΕΟΚ, περί της διαφάνειας των οικονομικών σχέσεων μεταξύ των κρατών μελών και των δημόσιων επιχειρήσεων (ΕΕ L 193, σ. 75), ή, τουλάχιστον, παραλείποντας να κοινοποιήσει τις διατάξεις αυτές στην Επιτροπή, παρέβη τις υποχρεώσεις που υπέχει από την εν λόγω οδηγία, το Δικαστήριο (πέμπτο τμήμα), συγκείμενο από τους C. Gulmann, πρόεδρο τμήματος, S. von Bahr (εισηγητή) και R. Silva de Lapuerta, δικαστές· γενικός εισαγγελέας: A. Tizzano, γραμματέας: R. Grass, εξέδωσε στις 17 Ιουνίου 2004 απόφαση με τo ακόλoυθo διατακτικό:
   
               1.
            
            
               Η Ιρλανδία, μη θεσπίζοντας τις νομοθετικές, κανονιστικές και διοικητικές διατάξεις που απαιτούνται για τη συμμόρφωσή της προς την οδηγία 2000/52/ΕΚ της Επιτροπής, της 26ης Ιουλίου 2000, για την τροποποίηση της οδηγίας 80/723/ΕΟΚ, περί της διαφάνειας των οικονομικών σχέσεων μεταξύ των κρατών μελών και των δημόσιων επιχειρήσεων, παρέβη τις υποχρεώσεις που υπέχει από την οδηγία αυτή.
            
         
               2.
            
            
               Καταδικάζει την Ιρλανδία στα δικαστικά έξοδα.
            
         
      (1)  ΕΕ C 101 της 26.4.2003.